Държавен вестник, бр. 83, 2017 г., стр. 51

БРОЙ  83	
Д Ъ Р Ж А В Е Н  В Е С Т Н И К 	
СТР.  51  
Болест на Пертес
Служители, преболедували болестта на Пер­
тес с настъпили тежки вторични дегенеративни 
изменения на тазобедрените стави, с ограничение 
обема на движенията в тях, с деформация на 
главата на бедрената кост, са негодни по графа 
4, индивидуална преценка по графа 5. При уме­
рени и леки деструктивни промени в ставите и 
запазени движения, както и претърпелите опе­
ративно лечение са годни с противопоказания. 
Кандидат-служителите по графа 2 при пълно 
възстановяване на главата на бедрената кост 
след консервативно лечение подлежат на инди­
видуална преценка, по графи 1 и 3 са негодни.
Болест на Осгут-Шлатер
Когато в областта на туберозитас тибие има 
наличие на възпалителен процес (зачервяване, 
оток, болка), кандидат-служителите са негодни 
за работа в МВР. При липса на такива измене­
ния или след успешно оперативно лечение те 
са годни. Годността на служителите се решава 
индивидуално съобразно изискванията, налагани 
от работата им.
Болест на Кьонинг
При дисециращ остеохондрит на колянната 
става, установен клинично, доказан артроскоп­
ски и с МРТ, случаите се подвеждат по буква 
„б“, като се определя негодност на кандидатите 
за работа в МВР по графи 1 и 3. Годността на 
служителите в МВР се решава индивидуално.
Псевдоартрози
Лъжливите стави са последствие от непра­
вилно сраснали фрактури. При тях е показано 
оперативно лечение. Кандидат-служителите за 
МВР са негодни. В случай на възстановяване 
функциите на крайника след оперативно лечение 
решение „годен“ се взема поне две години след 
операцията. За служители в случаите, когато 
оперативното лечение е без успех или освиде­
телстваният отказва такова, се взема решение 
„негоден“ по графа 4.
При служителите по графа 5 годността се 
определя индивидуално в зависимост от ло­
кализацията на лъжливата става, степента на 
нарушена функция на крайника и естеството на 
работа, която изпълняват.
КЛАС ХIV. БОЛЕСТИ НА ПИКОЧО-ПОЛО­
ВАТА СИСТЕМА (N00-N99)
Остър гломерулонефрит
Решението „годен“ за служители се основава 
на възможността за пълно излекуване на острия 
гломерулонефрит.
Тъй като това не се постига при всички 
заболели, ако са налице остатъчни промени в 
бъбречната функция и/или протеинурия и/или 
хематурия, артериална хипертония в рамките 
на 6 – 12 месеца след началото на заболяване­
то, решението по годността на служителите се 
преразглежда и те се преценяват индивидуално 
според степента на горните нарушения и естест­
вото на работата им.
При хронифициране на гломерулонефрита по 
тип подостър или хроничен (мезангиокапилярен, 
мезангиопролиферативен и др.) решението се 
съобразява с изискванията, цитирани към всяка 
нозологична единица. Наличието на остатъчна 
артериална хипертония след завършване курса 
на лечение се преценява допълнително.
Наличието на остатъчна протеинурия, ерит­
роцитурия, артериална хипертония 6 месеца 
от началото на острия гломерулонефрит прави 
кандидатите негодни за работа в МВР. Решението 
подлежи на преоценка след пълно излекуване, 
доказано с нормализирана бъбречна функция, 
артериално налягане, уринна находка или 
хистоморфологично изследване. При отказ или 
противопоказания за извършване на пункционна 
биопсия решение по годността се взема на осно­
вание степента на функционалните нарушения 
към момента на освидетелстването.
Служителите се ограничават от тежки фи­
зически натоварвания, походи, покриване на 
нормативи за физическа подготовка, работа при 
студ, влага, резки температурни промени.
Нефрозен синдром
Характеризира се с наличие на генерализирани 
едеми, протеинурия, хипопротеинемия с диспро­
теинемия и дислипидемия (хиперлипидемия, 
хиперхолестеролемия). Подлежи на клинично 
уточняване по отношение на етиология, терапия 
и прогноза.
Годността на служителите се преценява инди­
видуално въз основа на клинично уточняване при 
необходимост и с пункционна бъбречна биопсия 
въз основа на характера, типа на бъбречното ув­
реждане и прогнозата му за лечение. Решението 
подлежи на преразглеждане след 6 – 12 месеца, 
като се отчете терапевтичното повлияване, 
като през това време служителят е ограничен 
от работа при лоши микроклиматични условия 
и тежки физически натоварвания.
Кандидат-служителите по графи 1, 2 и 3 са 
негодни, а при служителите се прави индиви­
дуална преценка.
Индивидуалната преценка по графи 4 и 5 се 
основава на различната степенност на нефрозните 
прояви и различните възможности на лечение 
според етиопатогенезата на подлежащото страда­
ние – от пълно излекуване при подоцитна болест 
до симптоматично лечение при амилоидоза.
Хроничен гломерулонефрит
Тук са включени: пролиферативният, мем­
бранозният, мембрано-пролиферативният, зло­
качественият гломерулонефрит.
Кандидатите по графи 1, 2 и 3 са негодни по­
ради тежестта на страданието. При служителите 
по графи 4 и 5 се прави индивидуална преценка, 
след лечение, дори при лека степен на бъбречна 
недостатъчност.
Противопоказаните условия на труд са: тежка 
физическа работа, работа при неблагоприятни 
атмосферни условия, влага, високи температури, 
продължително шофиране.
Нефрит, нефропатия, неуточнени като остри 
или хронични
За кандидат-служителите решението „не­
годен“ подлежи на преоценка след клинично 
уточняване на типа на нефрита, включително и 
с пункционна бъбречна биопсия, ако такава се 
налага. За служителите решение по годността 
се взема след клинично изясняване.